Nyaya yamambo Zedekiah inowanikwa pana Ezekieri chapter 17 inotibatsira kuona kuti semaKristu zvakakosha kuti tiite zvatavimbisa.

Imhiko yei yakaitwa namambo Zedekiah yaaifanira kuzadzisa?

**Eze 17: 3 – 4** Panotaurwa nezve Gondo guru iro rinomirira Mambo we Babylon, anonzi akauya kumusidhari uyo unomirira dzinza roumambo hwa David.

Asi mashoko atiri kuda ndoaari pa verse 4 “Rinotanha kamusoro kenhungirwa duku”

Izvi zvinoitika apo Mambo we Babylon anouya kuzobvisa Jehoyakini achiisa mambo Zedekiah. Paanogadzwa kuva mambo Zedekiah anoita mhiko yekuzviisa pasi pamambo weBabylon.

Mhiko yakaitwa pano na Zedekiah yakanga isiri yekurerutsa yaiva mhiko inokosha zvikuru nemhaka yekuti pana 2 Makoronike 36 v 13 panonzi akapika naMwari.

Yaiva mhiko yaikosha zvikuru. Zvii zvakazoitika?

**Ezekeiri 17 v 15** Mambo Zedekiah akapandukira Nebuchadnezzer mambo we Babylon, akaenda ku Egypt kuti anotsvaga rubatsiro, kuti vamukire Babylon. Haana kukwanisa kuchengeta zvaakanga avimbisa.

Zvii zvakazoitika nekusaita zvaakanga avimbisa?

Nyaya yacho inotaura kuti guta reJerusalem rakaparadzwa mambo uyu akatorwa nemusungwa nevaBabylon, akaitwa bofu vana vake vakaurayiwa, uye iyewo akazofa ari musungwa. Migumisiro yakaipa chose yakavapo nemhaka yekusava anochengeta shoko rake.

Asi nei pakava nemigumisiro yakadai?

Kupandukira kwakaitwa naMambo Zedekiah chaizvoizvo kwaiva kupandukira Jehovah, nemhaka yekuti akanga apika achishandisa zita raJehovah, kupandukira kwake kwaizounza ruzvidzo pazita iroro dzvene. Kunyange mazuva ano sevashumiri vaJehovah kuita zvatavimbisa kunounza mbiri nerukudzo kuna Jehovah, asi kuita opposite yacho kunounza ruzvidzo

Asi mazuva ano tingazvimbunzawo kuti ndezvipi zvandakavimbisa kuita? Somuenzaniso vaya vanoda kuva vadzidzi vaJesu vakavimbisa katatu kuti Hongu ndichaita izvi

**achida kuva muparidzi asina kubhabhatidzwa**,

“Zvechokwadi unoda here kuva mumwe weZvapupu zvaJehovha?”

**ava kuda kubhabhatidzwa**,

“Wakazvitsaurira kuna Jehovha uchinyengetera here?”

**Musi wokubhabhatidzwa**, “Nokuda kwechibayiro chaJesu Kristu, wakapfidza zvivi zvako ndokuzvitsaurira kuna Jehovha kuti uite zvaanoda here?” **Saka vatsva ava vanoti Hungu pamberi pezvapupu vachivimbisa kuti vachashumira Mwari nokusingaperi**.

Kuzadzisa mhiko yatakaita patakazvitsaurira kunorevawo kuti tinofanira kuva vakatendeka pane dzimwewo nyaya dzinokosha.

Somuenzaniso: **Wakaroora** kana kuti wakaroorwa here? Saka ramba uchikoshesa mhiko inokosha yawakaita yokuda uye **kutarisira mumwe wako**. Wakambosaina **chibvumirano chebhizimisi** kana kuti **kuzadza fomu rine chokuita neropafadzo** dzechiKristu here? Kana zvakadaro **ita sezvawakavimbisa**. Kana kuti wakavimbisa mumwe **munhu wawakasangana** naye muushumiri kuti uchadzoka kuzodzidza naye here?

Zvii zvinogona kuitika kana tikasaita zvatavimbisa? Sezvatatowona migumisiro yacho inosuruvarisa, tinorasikirwa neukama hwakanaka naJehovah, zvichida kutoburitswa musangano rake, tinogona kurarikirwa nemhuri yedu, utano, zvichida kutopedzisira takandwa mujeri nezvimwe zvakawanda. Uyewo tinounza ruzvidzo pazita raJehovah iro ratinofamba takatakura.

Ezekieri 17 v 18b,19 inozadzikisa mashoko atawona, Mambo Zedekiah akaparara, uyewo isu tikasavawo vanhu vanoita zvatavimbisa tinogona kusangana nemigumisiro yakafanana.

Mifananidzo

Tose zvedu ngatiedzei kuti mhinduro yemubvunzo wehurukuro ino uve **Hongu**